《哭匊田诗老》
宋代·舒岳祥

本是攻文者，其如痴在诗。
人皆尊岛佛，我欲效宗师。
废圃宫新屋，寒花带短篱。
风流无此老，遗藁访佳儿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。